РЕШЕНИЕ НА КОМИСИЯТА
от 6 октомври 2010 година
относно преразпределянето в полза на Португалия на допълнителни дни в морето в рамките на участъци VIIIc и IXa на ICES, като се изключва заливът на Кадис
(нотифицирано под номер C(2010) 6735)
(само текстът на португалски език е автентичен)
(2010/604/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) № 53/2010 на Съвета от 14 януари 2010 г. за установяване на възможностите за риболов и свързаните с тях условия по отношение на определени рибни запаси и групи от рибни запаси за 2010 г., приложими във водите на ЕС и за корабите на ЕС във води, които подлежат на ограничения на улова, и за изменение на регламенти (ЕО) № 1359/2008, (ЕО) № 754/2009, (ЕО) № 1226/2009 и (ЕО) № 1287/2009 (1), и по-специално точка 7.5 от приложение IIБ към него,
като има предвид, че:
(1)
В точка 5.1 от приложение IIБ към Регламент (ЕС) № 53/2010 се определя максималният брой дни в морето, през които корабите на ЕС с обща дължина, равна на или по-голяма от 10 метра, оборудвани с тралове, датски грибове и подобни съоръжения с размер на отворите на мрежата, равен на или по-голям от 32 mm, и с хрилни мрежи, чийто размер на отворите на мрежата е равен на или по-голям от 60 mm, и с дънни парагади, могат да се намират от 1 февруари 2010 г. до 31 януари 2011 г. в участъци VIIIc и IXa на ICES, като се изключва заливът на Кадис.
(2)
В точка 7.5 от приложение IIБ се дава възможност на Комисията да вземе решение, с което преоценява предоставения преди това от Комисията допълнителен брой дни, произтичащ от окончателно преустановяване на риболовните дейности.
(3)
Преоценяването на допълнителните риболовни дни, предоставени преди това от Комисията, следва да вземе предвид метода на изчисляване, определен в точка 7.1, втора алинея от приложение IIБ, и да се изчисли въз основа на сегашните групи от уреди и ограничения на дните в морето.
(4)
На 8 февруари, 23 февруари, 25 март и 22 април 2010 г. Португалия представи данни и помоли Комисията да преоцени броя на дните, предоставени преди това от Комисията.
(5)
Като се взема предвид Решение 2007/474/ЕО на Комисията от 4 юли 2007 г. за предоставяне на Португалия на допълнителни дни в морето в рамките на участъци VIIIc и IXa на ICES, като се изключва заливът на Кадис (2) и въз основа на сегашните групи от уреди и ограничения на дните в морето, за периода от 1 февруари 2010 г. до 31 януари 2011 г. на Португалия следва да бъдат предоставени четиринадесет допълнителни дни в морето за кораби, оборудвани със съоръженията, определени в точка 2, буква а) от приложение IIБ към Регламент (ЕС) № 53/2010.
(6)
Като се взема предвид Решение 2010/415/ЕС на Комисията от 26 юли 2010 г. за предоставяне на Португалия на допълнителни дни в морето в рамките на участъци VIIIc и IXa на ICES, като се изключва заливът на Кадис (3) и въз основа на сегашните групи от уреди и ограничения на дните в морето, за периода от 1 февруари 2010 г. до 31 януари 2011 г. на Португалия следва да бъдат предоставени деветнадесет допълнителни дни в морето за кораби, оборудвани със съоръженията, определени в точка 2, буква а) от приложение IIБ към Регламент (ЕС) № 53/2010,
ПРИЕ НАСТОЯЩОТО РЕШЕНИЕ:
Член 1
Максималният брой дни, през които риболовен кораб под флага на Португалия, оборудван с риболовно съоръжение от групата съоръжения, посочени в точка 2, буква а) от приложение IIБ към Регламент (ЕC) № 53/2010, и който не подлежи на никое от специалните условия, изброени в точка 5.2 от посоченото приложение, може да се намира в участъци VIIIc и IXa на ICES, като се изключва заливът на Кадис, така както е установено в таблица I от горепосоченото приложение, се изменя на 191 дни годишно.
Член 2
Адресат на настоящото решение е Португалската република.
Съставено в Брюксел на 6 октомври 2010 година.